המרכז למחקר מדיני

המרכז למחקר מדיני (בראשי תיבות: ממ"ד) הוא גוף האחראי על הערכת מודיעין של משרד החוץ בישראל. המרכז אחראי על לימוד וניתוח מגמות ותהליכים במזרח התיכון ועיבוד החומר לצורכי יחידות המשרד בישראל ולנציגויותיו בחו"ל. הממ"ד מהווה חלק מקהילת המודיעין הישראלית והוא כלי עבודה בשירות שר החוץ, הנהלת המשרד, האגפים המדיניים והנציגויות בחו"ל. בשנת 1950 הוקם אגף החקר במשרד החוץ במטרה "לעסוק בחקר מדיני וכלכלי הקשור במכלול יחסי החוץ של ישראל". עד 1951 עסק המרכז גם בנושאי מודיעין. ב-1952 הפך האגף ל"מחלקה לחקר מדיני". בשנת 1963 המליצה ועדת ידין-שרף לחזק את המחלקה, המלצה זו לא התבצעה. בשנת 1974 המליצה ועדת אגרנט להפוך את המחלקה ליחידה עצמאית המסוגלת לתת הערכות מדיניות-ביטחוניות המקבילות להערכות חטיבת המחקר של אמ"ן. בעקבות ההמלצה הפכה המחלקה ל"מרכז למחקר ולתכנון מדיני" ולחברה בקהילת המודיעין הישראלית. בשנת 1977 הממ"ד הוקם לאחר מלחמת יום הכיפורים בעקבות דו"ח ועדת אגרנט (1974) שקבע כי יש לחזק את "מחלקת החקר המדיני" (כך נקרא האגף בשעתו) על ידי ארגונה כגוף עצמאי במסגרת משרד החוץ, כשאחד מיעדיו העיקריים הוא ביצוע הערכת מודיעין מדינית-אסטרטגית עצמאית. בשנת 2004 המליצה הוועדה לחקירת מערך המודיעין בעקבות המלחמה בעיראק להקצות אמצעים לתפקוד אפקטיבי של המרכז, או לחלופין לוותר עליו כגורם התורם לגיבוש הערכת מודיעין לאומית. בשנת 2007 המליצו ועדת וינוגרד וועדת שחק על הגדלת כוח האדם ושיתוף המרכז במידע מסווג של קהילת המודיעין. המרכז העריך נכון כי המשטר הסורי לא יתמוטט בעקבות מלחמת האזרחים בסוריה המרכז התריע על עימות אפשרי לפני מבצע צוק איתן המרכז לא העריך נכון את הצלחתו של דאע"ש ב-2022 במלחמת אוקראינה-רוסיה באף אחד מהמסמכים שהפיץ הממ"ד לשר החוץ יאיר לפיד ולראש הממשלה נפתלי בנט לא נכתב כי קיימת סבירות לפלישה נרחבת עם התקפה נגד קייב בירת אוקראינה מהיבשה ומהאוויר. בכמה מסמכים שפרסם הממ"ד כמה שבועות לפני הפלישה נאמר שהסבירות למלחמה נמוכה. ככל שהחריפה המתיחות שינו אנשי המחקר במשרד החוץ את הערכתם וטענו כי רוסיה עשויה לפלוש, אולם כמהלך מוגבל ורק לאזורים במזרח אוקראינה. המרכז ניתח חלופות ייצוא הגז הטבעי הישראלי לאירופה, וקבע כי עדיף לייצא גז טבעי דרך מצרים במקום טורקיה בשקלול של יתרונות כלכליים, מדיניים, אסטרטגיים ואנרגטיים. זאת מכיוון שטורקיה, על פי הדו"ח, היא שחקן מסוכן והפכפך. המרכז הוציא דו"ח לשר החוץ המזהיר מהשלכות הרפורמה המשפטית על מעמדה הבינלאומי של ישראל. ב-2016 המרכז העריך כי אירופה אינה מסוגלת להגן על עצמה מפני מתקפה צבאית ישירה, ואף מדינה אירופית אחת מסוגלת להוציא לפועל פעולה צבאית עצמאית לחלוטין. "הייחוד של הממ"ד, הוא בניסיון העשיר של אנשיו, שבאים עם רקע עמוק של הבנה בדיפלומטיה. ישנה הקפדה על ידיעת השפות והחוקרים הם גם האוספים, המעבדים והמנתחים של החומר. הממ"ד נכנס בשנים האחרונות גם לחקר רחב יותר של נושא האנרגיה כמרכיב חשוב בתפיסת ההערכה". — סגן ראש הממ"ד, אמיר ויסברוד לממ"ד תפקידים ומשימות רבות, הכוללות בין השאר: מחקר וניתוח של מדינות, נושאים, מגמות ותהליכים במרחב המזרח התיכון והזירה הבינלאומית; עדכון והפצת מידע באופן שוטף למטה ולנציגויות תוך מתן מענה לצרכיהן ולפניותיהן; קיום מפגשים ודיאלוגים עם גופים עמיתים במשרדי חוץ בעולם; תדרוכים מדיניים לדרג מקבלי החלטות ביניהם ראש הממשלה, שר החוץ, המטה לביטחון לאומי וכן לגורמים בינ"ל ואחרים (כדוגמת דיפלומטים, אנשי אקדמיה ותקשורת); ניהול הממשק בין קהילת המודיעין למשרד החוץ במטה ובחו"ל; הצגת המודיעין השנתית בועדת השרים לענייני ביטחון לאומי בה הוא מציג את עיקרי תמונת המצב בזירה הבינלאומית ובנושאי המזרח התיכון. הממ"ד כולל עשרות חוקרים ודיפלומטים ומורכב משלוש חטיבות: חטיבת המזרח התיכון הכוללת את המחלקות הבאות: מז"ת 1: איראן, עיראק מז"ת 2: סעודיה, מפרציות, תימן מז"ת 3: מצרים, מגרב, בין-ערבי, אסלאם מז"ת 4: סוריה, לבנון, ירדן החטיבה הבינלאומית הכוללת את המחלקות הבאות: בינ"ל 1: צפון אמריקה, אסיה בינ"ל 2: אירופה, רוסיה, מרכז אסיה, טורקיה, ארב"ל החטיבה התפקודית הכוללת את המחלקות הבאות: מחלקת היבטים כלכליים: עוסקת במגמות כלכליות ברמת המדינתית, האזורית והעולמית, וכן בנושאי אנרגיה וסנקציות. מחלקת אית"ן: עוסקת בניהול המידע, תשתיות טכנולוגיות ומערכות מידע, קשרי חוץ (כולל אירוח קורסים והכשרות), הדרכות לעובדי האגף והיערכות לחירום. בין ראשי הממ"ד ניתן למנות את: הלשכה למחקר ומודיעין- המקבילה האמריקאית אתר האינטרנט הרשמי של המרכז למחקר מדיני המרכז למחקר מדיני באתר משרד החוץ רועי קייס, הכירו את גוף המודיעין שנשאר בצל, באתר ynet, 13 ביולי 2016 המרכז למחקר מדיני באתר משרד החוץ, גרסה שמורה מ-9 בספטמבר 2003 אמיר אורן, המגילות הגנוזות של המודיעין, באתר הארץ, 4 בפברואר 2014 רועי נחמיאס, שואפים לקריירה במשרד החוץ? הנה הצ'אנס, באתר ynet, 12 בדצמבר 2007 רועי קייס, הכירו את גוף המודיעין שנשאר בצל, באתר ynet, 13 ביולי 2016 רועי קייס, הכירו את גוף המודיעין שנשאר בצל, באתר ynet, 13 ביולי 2016 רועי קייס, הכירו את גוף המודיעין שנשאר בצל, באתר ynet, 13 ביולי 2016 ברק רביד‏, השליחות של בנט: 6 שבועות של משימה בלתי אפשרית בין מוסקבה לקייב, באתר וואלה, 22 בפברואר 2023 איתמר אייכנר, דו"ח מסווג: עדיף לייצא גז טבעי דרך מצרים במקום טורקיה, באתר ynet, 14 באוגוסט 2018 ברק רביד‏, דו"ח משרד החוץ מזהיר מהשלכות המהפכה המשפטית על מעמדה הבינלאומי של ישראל, באתר וואלה, 4 במאי 2023 איתמר אייכנר, דו"ח משרד החוץ: "אירופה לא מסוגלת להגן על עצמה", באתר ynet, 14 בדצמבר 2016 המרכז למחקר מדיני (ממ"ד), באתר משרד החוץ